CELEX: 32019D1752
Language: fi
Date: 2019-02-25 00:00:00
Title: Komission täytäntöönpanopäätös (EU) 2019/1752, annettu 25 päivänä helmikuuta 2019, kyselylomakkeiden sekä jäsenvaltioiden laatimien kertomusten muodon ja julkaisutiheyden vahvistamisesta Euroopan parlamentin ja neuvoston asetuksen (EU) 2017/852 mukaisesti (tiedoksiannettu numerolla C(2019) 1423) (ETA:n kannalta merkityksellinen teksti)

23.10.2019   
               
               
                  FI
               
               
                  Euroopan unionin virallinen lehti
               
               
                  L 269/5
               
            
         KOMISSION TÄYTÄNTÖÖNPANOPÄÄTÖS (EU) 2019/1752,
         annettu 25 päivänä helmikuuta 2019,
         kyselylomakkeiden sekä jäsenvaltioiden laatimien kertomusten muodon ja julkaisutiheyden vahvistamisesta Euroopan parlamentin ja neuvoston asetuksen (EU) 2017/852 mukaisesti
         
            (tiedoksiannettu numerolla C(2019) 1423)
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elohopeasta ja asetuksen (EY) N:o 1102/2008 kumoamisesta 17 päivänä toukokuuta 2017 annetun Euroopan parlamentin ja neuvoston asetuksen (EU) 2017/852 (1) ja erityisesti sen 18 artiklan 2 kohdan toisen alakohdan,
         sekä katsoo seuraavaa:
         
                     (1)
                  
                  
                     Asetuksen (EU) 2017/852 18 artiklan 1 kohdassa edellytetään, että jäsenvaltiot toimittavat komissiolle ja asettavat internetissä julkisesti saataville viimeistään 1 päivänä tammikuuta 2020 ja sen jälkeen sopivin väliajoin kertomuksen, jossa on tiedot kyseisen asetuksen täytäntöönpanosta sekä tiettyjä kyseisessä säännöksessä lueteltuja muunlaisia tietoja.
                  
               
                     (2)
                  
                  
                     Kyselylomakkeet, joita jäsenvaltioiden on käytettävä asetuksen (EU) 2017/852 18 artiklan 1 kohdan mukaisen kertomuksen toimittamiseksi, olisi laadittava siten, että ne auttavat komissiota antamaan Euroopan parlamentille ja neuvostolle kertomuksen kyseisen asetuksen täytäntöönpanosta ja uudelleentarkastelusta sen 19 artiklan 2 kohdan mukaisesti. Niiden avulla unionin olisi myös voitava täyttää Kumamotossa, Japanissa, 10 päivänä lokakuuta 2013 hyväksytyn elohopeaa koskevan Minamatan yleissopimuksen, jäljempänä ’yleissopimus’, 21 artiklan mukainen raportointivelvollisuutensa.
                  
               
                     (3)
                  
                  
                     Vaikka asetukseen (EU) 2017/852 perustuvilla kyselylomakkeilla ei kyseisen asetuksen 18 artiklan 2 kohdan toisen alakohdan mukaisesti saa aiheuttaa yleissopimuksen sopimuspuolille sellaisia raportointivelvollisuuksia, jotka ovat päällekkäisiä yleissopimuksen sopimuspuolten konferenssin ensimmäisessä kokouksessaan hyväksymässä päätöksessä MC-1/8 (2) vahvistettujen velvollisuuksien kanssa, niissä on aiheellista käsitellä tiettyjä päätöksen MC-1/8 mukaisia raportoitavia tietoja, jotta voidaan määrittää tarkemmin vaadittavat tiedot ja siten mahdollistaa asetuksen (EU) 2017/852 täytäntöönpanon tehokas arviointi.
                  
               
                     (4)
                  
                  
                     Tiedot elohopean ja elohopeaseosten, joiden elohopeapitoisuus on vähintään 95 painoprosenttia, tuonnista olisi ilmoitettava vuosittain, kun otetaan huomioon elohopean vastuuttomasta käsittelystä johtuvat merkittävät potentiaaliset vaikutukset ympäristöön ja kansanterveyteen. Hallinnollisen rasituksen keventämiseksi olisi kuitenkin luovuttava velvollisuudesta toimittaa tällaiset tiedot, jos jäsenvaltio toimittaa komissiolle jäljennökset lomakkeista, joilla se on antanut tai kieltäytynyt antamasta tällaiselle tuonnille kirjallisen suostumuksen asetuksen (EU) 2017/852 4 artiklan 1 kohdan toisen alakohdan nojalla.
                  
               
                     (5)
                  
                  
                     Kun ilmoitettavat tiedot koskevat yksiköitä, joilla on maantieteellinen sijainti, kuten teollisuuslaitoksia ja -alueita, tiedot olisi ilmoitettava Euroopan parlamentin ja neuvoston direktiivin 2007/2/EY (3) mukaisesti.
                  
               
                     (6)
                  
                  
                     Kyselylomakkeissa olisi käsiteltävä asetuksen (EU) 2017/852 keskeisiä säännöksiä, jotka koskevat muun muassa asteittaista luopumista elohopean tai elohopeayhdisteiden käytöstä valmistusprosesseissa, pienimuotoisessa kullankaivussa ja kullan käsittelyssä sekä hammasamalgaamissa, ja niillä olisi annettava tietoja myös merkittävistä vaikeuksista kyseisen asetuksen muiden säännösten noudattamisessa. Lisäksi niillä olisi annettava tiedot keskeisistä suoritusindikaattoreista, kuten elohopean kaupasta ja varastoidun tai loppukäsitellyn elohopean määristä.
                  
               
                     (7)
                  
                  
                     Tässä päätöksessä säädetyt toimenpiteet ovat asetuksen (EU) 2017/852 22 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Toimittaessaan komissiolle kertomuksen asetuksen (EU) 2017/852 4 artiklan täytäntöönpanosta mainitun asetuksen 18 artiklan 1 kohdan mukaisesti jäsenvaltioiden on käytettävä tämän päätöksen liitteessä I olevaa kyselylomaketta.
            
            
               2.   Liitteessä I olevassa 1.1 kohdassa tarkoitetut tiedot on toimitettava komissiolle viimeistään kunkin vuoden (N) tammikuun 31 päivänä raportointivuodelta N-1.
               Liitteessä I olevassa 1.2 kohdassa tarkoitetut tiedot on toimitettava komissiolle viimeistään kunkin vuoden (N) syyskuun 30 päivänä raportointivuodelta N-1.
            
            
               3.   Liitteessä I olevassa 1.1 kohdassa tarkoitettuja tietoja ei vaadita, jos jäsenvaltio toimittaa komissiolle jäljennökset lomakkeista, joilla se on antanut tai kieltäytynyt antamasta tällaiselle tuonnille kirjallisen suostumuksen asetuksen (EU) 2017/852 4 artiklan 1 kohdan toisen alakohdan nojalla raportointivuonna N-1. Jäsenvaltioiden on toimitettava tällaiset jäljennökset viimeistään kunkin vuoden (N) tammikuun 31 päivänä raportointivuodelta N-1, tai halutessaan mihin aikaan hyvänsä raportointivuoden N-1 kuluessa.
            
         
         
            2 artikla
            
               1.   Toimittaessaan komissiolle asetuksen (EU) 2017/852 18 artiklan 1 kohdassa edellytetyt kertomukset, lukuun ottamatta mainitun asetuksen 4 artiklan täytäntöönpanoa koskevaa kertomusta, jäsenvaltioiden on käytettävä tämän päätöksen liitteessä II olevaa kyselylomaketta.
            
            
               2.   Liitteen II mukaiset tiedot on toimitettava komissiolle seuraavan aikataulun mukaisesti:
               
                           a)
                        
                        
                           ensimmäinen kertomus, joka kattaa raportointivuodet 2017 ja 2018, on toimitettava viimeistään 1 päivänä tammikuuta 2020;
                        
                     
                           b)
                        
                        
                           toinen kertomus, joka kattaa raportointivuodet 2019–2020, on toimitettava viimeistään 30 päivänä syyskuuta 2021;
                        
                     
                           c)
                        
                        
                           kolmas kertomus, joka kattaa raportointivuodet 2021–2022, on toimitettava viimeistään 30 päivänä syyskuuta 2023;
                        
                     
                           d)
                        
                        
                           neljäs kertomus, joka kattaa raportointivuodet 2023–2024, on toimitettava viimeistään 30 päivänä syyskuuta 2025;
                        
                     
                           e)
                        
                        
                           viides kertomus, joka kattaa raportointivuodet 2025–2028, on toimitettava viimeistään 30 päivänä syyskuuta 2029.
                        
                     
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 25 päivänä helmikuuta 2019.
            
               
                  Komission puolesta
               
               Karmenu VELLA
               
                  Komission jäsen
               
            
         
         
            (1)  EUVL L 137, 24.5.2017, s. 1.
         
            (2)  Päätös MC-1/8, Timing and format of reporting by the parties, elohopeaa koskevan Minamatan yleissopimuksen sopimuspuolten konferenssin kertomus sen ensimmäisessä kokouksessaan tekemästä työstä (http://www.mercuryconvention.org).
         
            (3)  Euroopan parlamentin ja neuvoston direktiivi 2007/2/EY, annettu 14 päivänä maaliskuuta 2007, Euroopan yhteisön paikkatietoinfrastruktuurin (INSPIRE) perustamisesta (EUVL L 108, 25.4.2007, s. 1).
      
      
         
            LIITE I
            
               KYSELYLOMAKE
            
            
               Tuontirajoituksia koskevat tiedot, jotka jäsenvaltioiden on toimitettava komissiolle asetuksen (EU) 2017/852 täytäntöönpanoa koskevan kertomuksen antamiseksi
            
            
               4 artikla:
               Tuontirajoitukset
               
                  1.   Onko jäsenvaltio antanut kirjallisen suostumuksen elohopean tai elohopeaseosten tuonnille asetuksen (EU) 2017/852 4 artiklan 1 kohdan toisen alakohdan mukaisesti sallittua käyttötarkoitusta varten?
                  Jos vastaus on kyllä, ilmoittakaa seuraavat tiedot:
                  
                              1.1
                           
                           
                              Elohopea ja elohopeaseokset, joita ei pidetä jätteenä (1)
                              
                              
                                          i)
                                       
                                       
                                          Tuodun elohopean tai elohopeaseosten määrä;
                                       
                                    
                                          ii)
                                       
                                       
                                          Tuodun elohopean tai elohopeaseosten käyttötarkoitukset (t/v käyttötarkoitusta kohti).
                                       
                                    
                        
                              1.2
                           
                           
                              Jätteenä pidettävä elohopea
                              
                                          i)
                                       
                                       
                                          Tuodun elohopeajätteen määrä;
                                       
                                    
                                          ii)
                                       
                                       
                                          Suunnitellut loppukäsittely- tai hyödyntämistoimet (t/v suunniteltua toimea kohti) (2).
                                          
                                                      —
                                                   
                                                   
                                                      Väliaikaista käsittely- tai hyödyntämistoimea varten tarkoitetun tuonnin osalta on ilmoitettava tiedot suunnitellusta myöhemmästä muusta kuin väliaikaisesta käsittely- tai hyödyntämistoimesta (3)
                                                      
                                                   
                                                
                                                      —
                                                   
                                                   
                                                      Muita kuin väliaikaisia hyödyntämistoimia varten tarkoitetun tuonnin osalta ilmoitetaan tiedot muun kuin väliaikaisen hyödyntämistoimen tuloksena saatavan materiaalin suunnitellusta käyttötarkoituksesta.
                                                   
                                                
                                    
                        
            
            
               (1)  Kysymyksen 1.1 mukaisia tietoja ei vaadita, jos jäsenvaltio toimittaa komissiolle jäljennökset lomakkeista, joilla se on antanut tällaiselle tuonnille kirjallisen suostumuksen tai evännyt sen asetuksen (EU) 2017/852 4 artiklan 1 kohdan toisen alakohdan nojalla raportointivuonna N-1.
            
               (2)  Tiedot jätteen loppukäsittely- tai hyödyntämistoimien tyypistä on ilmoitettava 22 päivänä maaliskuuta 1989 tehdyn vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen (EUVL L 39, 16.2.1993, s. 3) liitteessä IV olevassa A ja B jaksossa vahvistetuilla koodeilla.
            
               (3)  Näitä toimia kutsutaan jätteiden siirrosta 14 päivänä kesäkuuta 2006 annetun Euroopan parlamentin ja neuvoston asetuksen (EY) N:o 1013/2006 (EUVL L 190, 12.7.2006, s. 1) 2 artiklan 5 ja 7 kohdan määritelmissä ’väliaikaiseksi huolehtimiseksi’ ja ’väliaikaiseksi hyödyntämiseksi’.
         
      
      
         
            LIITE II
            
               Kyselylomake
            
            
               Muut kuin tuontirajoituksia koskevat tiedot, jotka jäsenvaltioiden on toimitettava komissiolle asetuksen (EU) 2017/852 täytäntöönpanoa koskevan kertomuksen antamiseksi
            
            
               Huomautus 1: Jos vastaus kysymyksiin 1.2 ja/tai 2.1 on ”kyllä”, niihin liittyvien alakysymysten 1.2 i–v ja/tai 2.1 i osalta ei vaadita tietoja, jos kaikki kyseiset tiedot sisältyvät kertomukseen, jonka jäsenvaltiot toimittavat Minamatan yleissopimuksen 21 artiklassa vahvistetun raportointivelvollisuutensa mukaisesti, ja jos asianomainen kertomus on toimitettu komissiolle asetuksen (EU) 2017/852 18 artiklan 3 kohdan mukaisesti.
            
               Huomautus 2: Vastaaminen asteriskilla (*) merkittyihin kysymyksiin on vapaaehtoista.
            1.   Asetuksen (EU) 2017/852 7 artiklan 1 ja 2 kohta: Teollisuustoiminnot
            
            
                     
                        1.1
                     
                     
                        Onko seuraavat valmistusprosessit, joissa käytetään elohopeaa ja elohopeayhdisteitä, lopetettu vaiheittain asetuksen (EU) 2017/852 liitteessä III olevassa I osassa tarkoitettuihin päivämääriin mennessä  (1)
                           ?
                     
                  
                     
                        1.1.1
                     
                     
                        Vinyylikloridimonomeerin tuotanto (käyttö lopetettava viimeistään 1 päivänä tammikuuta 2022)
                        Jos vastaus on ei, ilmoittakaa seuraavat tiedot:
                        
                                    i)
                                 
                                 
                                    Syy(t) tämän valmistusprosessin jatkamiselle lopettamispäivän jälkeen;
                                 
                              
                                    ii)
                                 
                                 
                                    Tämän valmistusprosessin lopettamiseksi toteutetut tai suunnitellut toimenpiteet ja niiden aikataulu.
                                 
                              
                  
                     
                        1.1.2
                     
                     
                        Kloorialkalin tuotanto (käyttö lopetettava viimeistään 11 päivänä joulukuuta 2017)
                        Jos vastaus on ei, ilmoittakaa seuraavat tiedot:
                        
                                    i)
                                 
                                 
                                    Syy(t) tämän valmistusprosessin jatkamiselle lopettamispäivän jälkeen;
                                 
                              
                                    ii)
                                 
                                 
                                    Tämän valmistusprosessin lopettamiseksi toteutetut tai suunnitellut toimenpiteet ja niiden aikataulu.
                                 
                              
                  
                     
                        1.1.3
                     
                     
                        Natrium- tai kaliummetylaatin tai -etylaatin tuotanto (käyttö lopetettava viimeistään 1 päivänä tammikuuta 2028)
                        Jos vastaus on ei, ilmoittakaa seuraavat tiedot:
                        
                                    i)
                                 
                                 
                                    Syy(t) tämän valmistusprosessin jatkamiselle lopettamispäivän jälkeen;
                                 
                              
                                    ii)
                                 
                                 
                                    Tämän valmistusprosessin lopettamiseksi toteutetut tai suunnitellut toimenpiteet ja niiden aikataulu.
                                 
                              
                  
                     
                        1.1.4
                     
                     
                        Polyuretaanin tuotanto (käyttö lopetettava viimeistään 1 päivänä tammikuuta 2018)
                        Jos vastaus on ei, ilmoittakaa seuraavat tiedot:
                        
                                    i)
                                 
                                 
                                    Syy(t) tämän valmistusprosessin jatkamiselle lopettamispäivän jälkeen;
                                 
                              
                                    ii)
                                 
                                 
                                    Tämän valmistusprosessin lopettamiseksi toteutetut tai suunnitellut toimenpiteet ja niiden aikataulu.
                                 
                              
                  
                     
                        1.2
                     
                     
                        Onko jäsenvaltion alueella natrium- tai kaliummetylaattia tai -etylaattia tuottavia laitoksia, joiden valmistusprosessissa käytetään elohopeaa ja elohopeayhdisteitä asetuksen (EU) 2017/852 liitteessä III olevassa II osassa tarkoitetulla tavalla?
                        Jos vastaus on kyllä, ilmoittakaa kunkin tällaisen laitoksen osalta seuraavat tiedot:
                        
                                    i)
                                 
                                 
                                    Direktiivin 2007/2/EY vaatimusten mukainen yksilöivä tunniste;
                                 
                              
                                    ii)
                                 
                                 
                                    Kunkin laitoksen vuotuinen toimintakapasiteetti (t/vuosi) vuodesta 2017 alkaen;
                                 
                              
                                    iii)
                                 
                                 
                                    Onko kussakin laitoksessa käytetty tai käytetäänkö edelleen uuden elohopean tuotannosta saatua elohopeaa;
                                 
                              
                                    iv)
                                 
                                 
                                    Elohopean ja elohopeayhdisteiden suorat ja epäsuorat päästöt ilmaan, veteen ja maaperään yksikkökohtaisen tuotannon mukaan laskettuna (ilmaistuna kilogrammoina elohopeaa ja elohopeayhdisteitä tuotettua natrium- tai kaliummetylaatin tai -etylaatin kilotonnia kohti) vuonna 2010;
                                 
                              
                                    v)
                                 
                                 
                                    Elohopean ja elohopeayhdisteiden suorat ja epäsuorat päästöt ilmaan, veteen ja maaperään yksikkökohtaisen tuotannon mukaan laskettuna (ilmaistuna kilogrammoina elohopeaa ja elohopeayhdisteitä tuotettua natrium- tai kaliummetylaatin tai -etylaatin kilotonnia kohti) vuodesta 2020 alkaen.
                                 
                              
                  2.   Asetuksen (EU) 2017/852 9 artikla: Pienimuotoinen kullankaivu ja kullan käsittely
            
            
                     
                        2.1
                     
                     
                        Onko jäsenvaltio saanut näyttöä pienimuotoisesta kullankaivusta ja kullan käsittelystä, jossa kulta erotetaan malmista elohopealla amalgamoimalla, laajemmin kuin joissakin yksittäistapauksissa?
                        Jos vastaus on kyllä, ilmoittakaa seuraavat tiedot:
                        
                                    i)
                                 
                                 
                                    Onko jäsenvaltion toimivaltainen viranomainen laatinut ja pannut täytäntöön pienimuotoista kullankaivua ja kullan käsittelyä koskevan kansallisen suunnitelman asetuksen (EU) 2017/852 9 artiklan 2 kohdan ja liitteen IV mukaisesti?
                                    
                                                —
                                             
                                             
                                                Jos vastaus on kyllä, antakaa linkki internet-sivulle, jolla pienimuotoista kullankaivua ja kullan käsittelyä koskeva kansallinen suunnitelma on saatavissa.
                                             
                                          
                                                —
                                             
                                             
                                                Jos vastaus on ei, ilmoittakaa syy(t) siihen, että pienimuotoista kullankaivua ja kullan käsittelyä koskevaa kansallista suunnitelmaa ei ole laadittu ja pantu täytäntöön, ja tiedot toteutetuista ja/tai suunnitelluista toimenpiteistä tällaisen suunnitelman vahvistamiseksi sekä niiden aikataulu.
                                             
                                          
                              
                  3.   Asetuksen (EU) 2017/852 10 artikla: Hammasamalgaami
            
            
                     
                        3.1
                     
                     
                        Onko jäsenvaltiossa ollut merkittäviä ongelmia asetuksen (EU) 2017/852 hammasamalgaamia koskevan 10 artiklan täytäntöönpanossa?
                        Jos vastaus on kyllä, ilmoittakaa seuraavat tiedot:
                        
                                    i)
                                 
                                 
                                    Ongelmien luonne ja laajuus;
                                 
                              
                                    ii)
                                 
                                 
                                    Ongelmien ratkaisemiseksi toteutetut ja/tai suunnitellut toimenpiteet ja niiden aikataulu.
                                 
                              
                  4.   Asetuksen (EU) 2017/852 12 artikla: Suurista lähteistä raportoiminen
            
            
                     
                        4.1
                     
                     
                        Toimittakaa asetuksen (EU) 2017/852 18 artiklan 1 kohdan c alakohdan mukaisesti seuraava tiivistelmä tiedoista, jotka talouden toimijat ovat toimittaneet jäsenvaltion toimivaltaiselle viranomaiselle mainitun asetuksen 12 artiklan 1 ja 2 kohdan nojalla:
                     
                  
                     
                        4.1.1
                     
                     
                        Luettelo asianomaisista laitoksista jaoteltuna asetuksen (EU) 2017/852 11 artiklan a, b ja c alakohdassa tarkoitettujen suurien lähteiden tyyppien mukaan ja vastaavat tunnisteet:
                        
                                    i)
                                 
                                 
                                    Kloorialkalin tuotanto:
                                    
                                                —
                                             
                                             
                                                Luettelo laitoksista;
                                             
                                          
                                                —
                                             
                                             
                                                Direktiivin 2007/2/EY vaatimusten mukaiset yksilöivät tunnisteet;
                                             
                                          
                              
                                    ii)
                                 
                                 
                                    Maakaasun puhdistus:
                                    
                                                —
                                             
                                             
                                                Luettelo laitoksista;
                                             
                                          
                                                —
                                             
                                             
                                                Direktiivin 2007/2/EY vaatimusten mukaiset yksilöivät tunnisteet;
                                             
                                          
                              
                                    iii)
                                 
                                 
                                    Muiden kuin rautametallien louhinta ja sulatustoiminnat:
                                    
                                                —
                                             
                                             
                                                Luettelo laitoksista;
                                             
                                          
                                                —
                                             
                                             
                                                Direktiivin 2007/2/EY vaatimusten mukaiset yksilöivät tunnisteet.
                                             
                                          
                              
                  
                     
                        4.1.2
                     
                     
                        Kussakin kysymyksen 4.1.1 i, ii ja iii alakohdassa luetellussa laitoksessa varastoidun elohopeajätteen kokonaismäärä (ilmaistuna tonneina) kunkin raportointivuoden joulukuun 31 päivänä kullakin raportointikaudella.
                     
                  
                     
                        4.1.3
                     
                     
                        Kunkin kysymyksen 4.1.1 kohdalla luetellun laitoksen vuosittain seuraaviin jätelaitoksiin lähettämän elohopeajätteen kokonaismäärä (ilmaistuna tonneina) kunakin raportointikauden kattamana vuonna:
                        
                                    i)
                                 
                                 
                                    Elohopeajätteen väliaikaisesta varastoinnista huolehtiville laitoksille toimitetun elohopeajätteen kokonaismäärä;
                                 
                              
                                    ii)
                                 
                                 
                                    Elohopeajätteen muuntamisesta ja tarvittaessa kiinteyttämisestä huolehtiville laitoksille toimitetun elohopeajätteen kokonaismäärä;
                                 
                              
                                    iii)
                                 
                                 
                                    Elohopeajätteen pysyvästä varastoinnista huolehtiville laitoksille toimitetun elohopeajätteen kokonaismäärä.
                                 
                              
                  
                     
                        4.2
                     
                     
                        * Muut merkitykselliset tiedot, joita jäsenvaltio haluaa toimittaa.
                     
                  5.   Asetuksen (EU) 2017/852 18 artiklan 1 kohdan d ja e alakohta: Muut asetuksen (EU) N:o 2017/852 18 artiklan mukaisesti vaaditut kertomukset
            
            
                     
                        5.1
                     
                     
                        Toimittakaa seuraavat tiedot jäsenvaltion alueella sijaitsevasta elohopeasta:
                        
                                    i)
                                 
                                 
                                    Luettelo paikoista, joissa on kunkin raportointivuoden joulukuun 31 päivänä yli 50 tonnia muuta elohopeaa kuin elohopeajätettä, ja direktiivin 2007/2/EY vaatimusten mukaiset yksilöivät tunnisteet.
                                 
                              
                                    ii)
                                 
                                 
                                    Kussakin i alakohdassa yksilöidyssä paikassa olevan muun elohopean kuin elohopeajätteen kokonaismäärä (ilmaistuna tonneina) kunkin raportointivuoden joulukuun 31 päivänä.
                                 
                              
                  
                     
                        5.2
                     
                     
                        Toimittakaa seuraavat tiedot jäsenvaltion alueella sijaitsevasta elohopeajätteestä:
                        
                                    i)
                                 
                                 
                                    Luettelo paikoista, joihin on kertynyt kunkin raportointivuoden joulukuun 31 päivänä yli 50 tonnia elohopeajätettä, ja direktiivin 2007/2/EY vaatimusten mukaiset yksilöivät tunnisteet;
                                 
                              
                                    ii)
                                 
                                 
                                    Kuhunkin i alakohdassa yksilöityyn paikkaan kertyneen elohopeajätteen kokonaismäärä (ilmaistuna tonneina) kunkin raportointivuoden joulukuun 31 päivänä.
                                 
                              
                  
                     
                        5.3
                     
                     
                        Toimittakaa seuraavat tiedot, jos ne on ilmoitettu jäsenvaltiolle:
                        
                                    i)
                                 
                                 
                                    Luettelo lähteistä, jotka tuottavat yli 10 tonnia elohopeaa vuodessa, ja direktiivin 2007/2/EY vaatimusten mukaiset yksilöivät tunnisteet;
                                 
                              
                                    ii)
                                 
                                 
                                    Kunkin i alakohdassa yksilöidyn lähteen tuottaman elohopean kokonaismäärä (ilmaistuna tonneina) kunkin raportointivuoden joulukuun 31 päivänä.
                                 
                              
                  6.   Loppukysymykset
            
            
                     
                        6.1
                     
                     
                        * Onko jäsenvaltiossa ollut muita merkittäviä ongelmia asetuksen (EU) 2017/852 täytäntöönpanossa?
                        Jos vastaus on kyllä, ilmoittakaa seuraavat tiedot:
                        
                                    i)
                                 
                                 
                                    Selostus esiintyneistä ongelmista;
                                 
                              
                                    ii)
                                 
                                 
                                    Tiedot esiintyneiden ongelmien ratkaisemiseksi toteutetuista ja/tai suunnitelluista toimenpiteistä ja niiden aikataulu.
                                 
                              
                  
                     
                        6.2
                     
                     
                        * Jäsenvaltio voi jakaa tietoja toteutetuista tai suunnitelluista aloitteista täytäntöönpanon edistämiseksi.
                     
                  
               (1)  Vastaukset kysymyksiin 1.1.1, 1.1.2, 1.1.3 ja 1.1.4 ja niitä koskevat tiedot tarvitsee antaa vain ensimmäisessä kunkin vaiheittaisen lopettamisen määräpäivän jälkeen annettavassa kertomuksessa.